CELEX: C2005/296/21
Language: da
Date: 2005-11-26 00:00:00
Title: Sag C-296/05: Anmodning om præjudiciel afgørelse forelagt ved kendelse afsagt den  19. juli 2005  af Raad van State i sagen Minister van Vreemdelingenzaken en Integratie mod I. Günes

26.11.2005   
            
            
               DA
            
            
               Den Europæiske Unions Tidende
            
            
               C 296/11
            
         Anmodning om præjudiciel afgørelse forelagt ved kendelse afsagt den 19. juli 2005 af Raad van State i sagen Minister van Vreemdelingenzaken en Integratie mod I. Günes
   (Sag C-296/05)
   (2005/C 296/21)
   Processprog: nederlandsk
   Ved kendelse afsagt den 19. juli 2005, indgået til Domstolens Justitskontor den 22. juli 2005, har Raad van State i sagen Minister van Vreemdelingenzaken en Integratie mod I. Günes forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal begrebet »restriktion« i tillægsprotokollens (1) artikel 41, stk. 1, fortolkes således, at det omfatter kravet om at være i besiddelse af en midlertidig opholdstilladelse, som en udlænding, der er tyrkisk statsborger, i medfør af Vb 2000, artikel 3.71, stk. 1, skal ansøge om i dette land eller i det land, hvori han har fast ophold, og derpå afvente afgørelsen, inden han ankommer til Nederlandene, og hans ansøgning om opholdstilladelse i mangel heraf afvises?
            
         
               2a.
            
            
               Såfremt spørgsmål 1 besvares bekræftende, skal tillægsprotokollens artikel 41, stk. 1, da fortolkes således, at der ved en ny restriktion i bestemmelsens forstand skal forstås en skærpelse af den nationale lovgivning vedrørende kravet om at være i besiddelse af en midlertidig opholdstilladelse, som har fundet sted efter, at der var indtrådt en opblødning heraf efter 1. januar 1973?
            
         
               2b.
            
            
               Vil besvarelsen af spørgsmål 2a være anderledes, såfremt opblødningen vedrørende kravet om at være i besiddelse af en midlertidig opholdstilladelse ikke har fundet sted i selve lovgivningen, men i politikken og i praksis?
            
         
      (1)  Tillægsprotokollen til aftalen om oprettelse af en associering mellem Det europæiske økonomiske Fællesskab og Republikken Tyrkiet godkendt og bekræftet ved Rådets forordning (EØF) nr. 2760/72 af 19.12.1972 (Samling af Aftaler indgået af De Europæiske Fællesskaber, bind 3, s. 581)